|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Kodeks ponašanja članova Općinskog vijeća Općine Kalnik** |
| **OPĆINA KALNIK** |
| **Početak savjetovanja****15. travnja 2022.** | **Završetak savjetovanja** **15. svibnja 2022.** |

RAZLOG DONOŠENJA

|  |
| --- |
| Pravni temelj za donošenje Kodeksa ponašanja članova Općinskog vijeća Općine Kalnik ( u daljnjem tekstu: Kodeks ponašanja) je članak 4. stavka 1. Zakona o sprječavanju sukoba interesa (Narodne novine broj 143/21) kojim je propisana obveza predstavničkih tijela jedinica lokalne i područne (regionalne) samouprave da donesu Kodeks ponašanja koji se odnosi na članove predstavničkih tijela i sadrži odredbe o sprečavanju sukoba interesa, načinu praćenja primjene kodeksa, kao i o tijelu koje odlučuje u drugom stupnju o odlukama predstavničkog tijela o povredama kodeksa koje su u njegovoj nadležnosti kojim odredbama se propisuje da je tijelo nadležno za donošenje odluka i drugih općih akata kojima se uređuju pitanja iz samoupravnog djelokruga Općine Kalnik.Svrha je Kodeksa ponašanja jačanje integriteta, objektivnosti, nepristranosti i transparentnosti u obnašanju dužnosti članova općinskog vijeća i članova radnih tijela općinskog vijeća, promicanje etičnog ponašanja i vrijednosti koje se zasnivaju na temeljnim društvenim vrijednostima i široko prihvaćenim dobrim običajima te jačanje povjerenja građana u nositelje vlasti na lokalnoj razini.Cilj je Kodeksa ponašanja uspostava primjerene razine odgovornog ponašanja, korektnog odnosa i kulture dijaloga u obnašanju javne dužnosti, s naglaskom na savjesnost, časnost, poštenje, nepristranost, objektivnost i odgovornost u obavljanju dužnosti članova općinskog vijeća i članova radnih tijela općinskog vijeća.Prijedlogom Kodeksa ponašanja ispunjava se zakonska obveza na njegovo donošenje propisana Zakonom o sprječavanju sukoba interesa. |

Pozivamo predstavnike zainteresirane javnosti da najkasnije do 15. svibnja 2022. godine dostave svoje komentare na Nacrt Kodeksa ponašanja putem OBRASCA za savjetovanja na e-mail: info@kalnik.hr

Po završetku savjetovanja, svi pristigli doprinosi bit će javno dostupni na internetskoj stranici Općine Kalnik te priloženi uz prijedlog akta o kojem će raspravljati Općinsko vijeće Općine Kalnik.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Kodeksa ponašanja članova Općinskog vijeća Općine Kalnik.